**РАЗДЕЛ III**

**ТЕХНИЧЕСКА СПЕЦИФИКАЦИЯ ЗА ОБЩЕСТВЕНА ПОРЪЧКА С ПРЕДМЕТ:**

**„Консултантски услуги във връзка с разширяване на възможностите за закупуване на превозни документи за обществения транспорт в Община Русе чрез мобилно устройство”.**

**Обществената поръчка е във връзка с проект "CIVITAS ECCENTRIC – Innovative solutions for sustainable mobility of people in suburban city districts and emission free freight logistics in urban centres" (Иновативни решения за устойчива мобилност на хора в периферните градски квартали и товарна логистика без вредни емисии в градските центрове" на Община Русе, финансиран в рамките на Договор №690699 по Програма "Хоризонт 2020".**

**Община Русе, 2019г.**

Настоящата обществена поръчка се провежда в рамките на проект "CIVITAS ECCENTRIC – Innovative solutions for sustainable mobility of people in suburban city districts and emission free freight logistics in urban centres" (Иновативни решения за устойчива мобилност на хора в периферните градски квартали и товарна логистика без вредни емисии в градските центрове" на Община Русе, финансиран в рамките на Договор №690699 по Програма "Хоризонт 2020".

Развитието на съвременните технологии за пренос на данни, нарастващата популярност и достъпност на мобилните устройства, свързани с Интернет и все по-високият дял плащания, извършвани посредством тях мотивира желанието на Община Русе да проучи възможностите за въвеждане на закупуване чрез мобилно устройство на превозни документи за обществения транспорт, обслужващ град Русе. Новият инструмент би спомогнал за повишаване качеството на услугите на обществения транспорт като улесни потребителите при закупуване на превозни документи.

В рамките на настоящата обществена поръчка ще се направи количествено и качествено проучване на нагласите на населението относно възможността за закупуване на превозни документи чрез мобилно устройство. Необходимо е също така да се проучат и добри практики в други общини на територията на ЕС. Консултантът ще трябва да изготви и обосновано становище относно приложимостта на Закона за електронното управление и Наредба за общите изисквания към информационните системи, регистрите и електронните административни услуги относно закупуването на превозни документи посредством мобилно устройство. Необходимо е да се проучат и начините/способите за закупуване на превозни документи за обществен транспорт чрез мобилно устройство, както и да бъдат идентифицирани възможни варианти за Община Русе (включително обосновано предложение за оптимален вариант).Консултантът ще трябва да разработи ред за въвеждане на системата за закупуване на превозни документи, включително да изготви съответна техническа спецификация и да разработи процедури за въвеждане в експлоатация. Заедно с това е необходимо да се извърши и анализ на съществуващия web портал за обществен транспорт в Община Русе и разработване на предложение за надграждане на функционалностите му във връзка със закупуването на превозни документи чрез мобилно устройство.

|  |
| --- |
| 1. **Технически условия за изпълнение на поръчката:** |
| **Цел**  Целта на дейността е да бъдат проучени възможностите за закупуване на превозни документи за обществен транспорт чрез мобилно устройство, да бъде избран оптимален вариант за Община Русе и да бъде разработена съответна процедура/ред за внедряване на подходяща система, която да изпълнява посочената функция.  Чрез настоящата обществена поръчка Община Русе цели да постигне най-малко следното:   * Привличане на изпълнител, който притежава компетентност в консултантските услуги в сферата на транспорта; получаване на висококачествена експертна услуга; * Гарантиране на максимална публичност и прозрачност при разходване на средствата в рамките на проект "CIVITAS ECCENTRIC – Innovative solutions for sustainable mobility of people in suburban city districts and emission free freight logistics in urban centres" (Иновативни решения за устойчива мобилност на хора в периферните градски квартали и товарна логистика без вредни емисии в градските центрове" на Община Русе, финансиран в рамките на Договор №690699 по Програма "Хоризонт 2020"; * Постигане на целта и планирания резултат за дейност "RUS 3.6 Mobile app and internet portal for PT" (Мобилно приложение и интернет портал за обществен транспорт) в рамките на проекта.   **Начин на предаване на работата**  Резултатите от изпълнените консултантски дейности се предават във формата на Доклад на тема *"Възможности за закупуване на превозни документи за обществения транспорт в Община Русе чрез мобилно устройство"*.  Докладът се представя на Възложителя в 1 екземпляр на хартия и 1 електронен формат, за което следва да бъде подписан приемо-предавателен протокол от двете страни по договора. Електронният вариант съдържа всички оригинални файлове на доклада (текстови, таблични, графични и др.), както и цялото съдържание на доклада в PDF формат и редактируем файл във формат DOC/DOCX.  Възложителят извършва проверка на Доклада в рамките на 10 работни дни и при констатирани несъответствия или недостатъчна информация, връща с коментари доклада на Изпълнителя, като указва конкретен срок за корекции. След предаване на коригиран доклад от страна на Изпълнителя, разглеждането/одобрението се издава в горецитирания срок.  **Съдържание на Доклада**  Съдържанието трябва да бъде оформено на нова страница и да бъде автоматично създадено. Основните компоненти, които трябва да включва са въведение, отделните раздели, параграфи и подпараграфи на документа. Номерацията трябва да започва от увода.  Доклад на тема *"Възможности за закупуване на превозни документи за обществения транспорт в Община Русе чрез мобилно устройство"*, следва да включва минимум следните части:   1. Увод   - цел на доклада;  - представяне на разделите;  - кратко представяне на проекта с чието финансиране се осъществява дейността .   1. Проучване на нагласите на населението относно възможността за закупуване на превозни документи чрез мобилно устройство    1. Анкетно проучване;    2. Фокус-група. 2. Начини/способи за закупуване на превозни документи за обществен транспорт чрез мобилно устройство 3. Проучване на практики в други общини на територията на ЕС 4. Становище относно приложимостта на ЗЕУ и Наредба за общите изисквания към информационните системи, регистрите и електронните административни услуги 5. Възможни варианти и предложение на оптимален вариант за Община Русе 6. Процедура/ред за закупуване и/или възлагане на разработване (или други обосновани възможности) на система за закупуване на превозни документи чрез мобилно устройство 7. Процедура за въвеждане в експлоатация 8. Анализ на съществуващия web портал за обществен транспорт в Община Русе   **Изисквания към форматирането на документа**   * Докладът и всички приложения към него да бъдат изготвени в пълно съответствие с изискванията на Рамковата програма на Европейския съюз за научни изследвания и иновации "Хоризонт 2020", по отношение на използвани цветове, фон, разстояния, шрифтове, минимални допустими размери, позициониране на съответното лого/текст и др. * Основният текст и бележките под линия да бъдат двустранно подравнени (Alignment: Justified); * Номерация на страниците: долу или горе, центрирано или вдясно, с арабски цифри.   **Очакван резултат**   * Доклад, съдържащ резултатите от изпълнението на консултантските дейности, описани в настоящото задание.   **Обща информация и изисквания при изпълнение на поръчката**  При изпълнение на обществената поръчка, следва да се спазват правилата и процедурите, записани в:   1. Закона за електронното управление; 2. Наредба за общите изисквания към информационните системи, регистрите и електронните административни услуги; 3. Наредба №14 за реда и условията за превоз на пътници и багаж с обществения транспорт на територията на Община Русе; 4. Споразумение за отпускане на безвъзмездна финансова помощ 690699 - CIVITAS ECCENTRIC H2020-MG-2014-2015/H2020-MG-2015\_Two\_Stages; 5. Анотиран образец на споразумение за отпускане на безвъзмездна финансова помощ по Програма "Хоризонт 2020"; 6. Други указания, наръчници, насоки, ръководства, вътрешни правила, актове и др. по Програма "Хоризонт 2020", които са публични или са предоставени от Възложителя на Изпълнителя – <http://horizon2020.mon.bg/> 7. Други относими нормативни актове, съобразно предмета на поръчката.   При сключване на договор в резултат на настоящата поръчка, Възложителят ще предостави на Изпълнителя апликационната форма на проекта, както и всички други документи, налични в Община Русе, съдържащи информация, необходима за изпълнение на дейностите по обществената поръчка. |

|  |
| --- |
| 1. **Описание на дейностите** |
| За изпълнение на обществената поръчка е необходимо да се осъществят минимум следните **направления:**  **Дейност 1: Проучване на нагласите населението за закупуване на превозни документи за обществен транспорт чрез мобилно устройство.**  В рамките на тази дейност трябва да се събере количествена и качествена информация за нагласите на населението относно въвеждането на възможността **за закупуване на превозни документи за обществен транспорт чрез мобилно устройство. За целта ще се проведе** анкетно проучване сред населението на град Русе и ще бъде организирана фокус група с участници - представители на различни възрастови групи.  **Дейност 2: Проучване на начини/способи за закупуване на превозни документи за обществен транспорт чрез мобилно устройство**  Необходимо е да се извърши проучване на начини/способи за закупуване на превозни документи за обществен транспорт чрез мобилно устройство. Идентифициране на възможни варианти за Община Русе. Обосновано предложение по отношение на оптимален вариант. Определяне и обосновка на начин за въвеждане на системата за закупуване на превозни документи в Община Русе: закупуване на готова система, възлагане на разработка на система или друг начин.  **Дейност 3: Проучване на практики в други общини на територията на ЕС**  Целта на проучването е да представи практики за закупуване на превозни документи за ползване на обществен транспорт от мобилни устройства в Европейския съюз на ниво град и/или община и/или област/регион.  **Дейност 4: Изготвяне на становище относно приложимостта на ЗЕУ и Наредба за общите изисквания към информационните системи, регистрите и електронните административни услуги, както и други нормативни документи, приложими към предмета на поръчката**  Необходимо е да се изготви становище относно приложимостта на Закона за електронното управление и Наредба за общите изисквания към информационните системи, регистрите и електронните административни услуги  във връзка с въвеждането на система за закупуването на превозни документи чрез мобилно устройство, както и други нормативни документи, приложими към предмета на поръчката.  **Дейност 5: Изготвяне на процедура/ред за въвеждане на система за закупуването на превозни документи чрез мобилно устройство.**  Дейността включва следните поддейности:   * Разработване на процедура/ред за закупуване на система и/или възлагане на разработване на система или друго (в зависимост от резултата от предходните дейности). * Изготвяне на техническа спецификация, съдържаща изисквания относно функционалността и техническите характеристики на системата на база резултата от предходните дейности. * Разработване на процедура/ред за въвеждане в експлоатация на системата, вкл. проучване, анализ и предложение за изменение/допълнение на приложимата нормативна уредба, в т.ч. и вътрешни процедури на Община Русе, отнасящи се до закупуването на превозни документи за обществения транспорт чрез мобилно устройство, в т.ч. участие и съдействие на възложителя по време на провеждането на комисиите и сесията на Общински съвет (в случай на необходимост).   **Дейност 6: Извършване на анализ на съществуващия web портал за обществен транспорт в Община Русе**  Необходимо е да се извърши анализ на съществуващия web портал за обществен транспорт в Община Русе и да се изготви предложение за надграждане на  функционалностите му във връзка с въвеждането на система за закупуване на превозни документи чрез мобилно устройство. |
| 1. **Изисквания към изготвянето на предложението за изпълнение на поръчката** |
| Участникът следва да приложи, към своето Предложение за изпълнение на поръчката – Техническо предложение за изпълнение на поръчката по образец и Обяснителна записка.  **Обяснителната записка следва да съдържа пълно и детайлно описание на организацията и изпълнението на договора. Участникът трябва да опише предложенията си относно:**  **1.** **Подхода за изпълнение на предмета на поръчката**, отнасящ се за концепцията, която участникът ще приложи, за да изпълни своевременно и качествено поръчката, както и да постигне целите на изпълнението му. В тази част участникът следва да опише вижданията си за основните принципи и правила, които предвижда да приложи по отношение на цялостния подход за изпълнение на поръчката, с оглед постигане на заложените резултати.  **2.** **Обхват и дейности, съобразно виждането му от подхода, използваните методи и технологията на изпълнение на предмета на поръчката** – следва да се опишат отделните етапи на изпълнение на поръчката, да се обхванат и опишат всички дейности и поддейности за всеки един от етапите, необходими за изпълнението на предмета, с които същият ще изпълни изискванията на настоящата спецификация, нормативните и ненормативни изисквания за дейността и изписаните в договора задължения, включващи описаните в настоящата техническа спецификация, направления.  Етапите и дейностите по тези направления следва да обхващат цялостното изпълнение на поръчката. Участникът трябва да направи описание на начина на изпълнение на всяка една от тях. Следва да бъдат посочени очакваните резултати от изпълнението на всяка една дейност. В този раздел участникът трябва да опише и всички относими нормативни актове и ненормативни актове и правила, които ще прилага, както и посочване на конкретни мерки, свързани със спазването им. За всяка мярка следва да се посочат нейното наименование, конкретните дейности по нейното изпълнение, конкретно ангажираните експерт/и и кой от тях коя част от дейностите ще изпълнява. Следва да се опише и очакваният ефект от конкретната мярка.  **3.** **Описание на вътрешнофирмената организация с оглед наличните човешки и технически ресурси**. В тази част от изложението участникът следва да посочи индивидуално всички експерти (по длъжности) за изпълнение на предвидените дейности в предходния раздел. Изложението следва да покрива всички предвидени за изпълнение дейности. Участникът следва да посочи мерки за обезпечаване на присъствието на експертите на необходимото място и време за изпълнение на техните задължения, като за всяка от мерките следва да е посочено наименование, същност и обхват, както и очакван ефект от приложението, дейностите, които ще се изпълняват по конкретната мярка, отговорният за това експерт/и, конкретните им задължения по изпълнение на мярката. Участникът следва да предложи и система за взаимозаменяемост и обезпечаване на присъствието на експертите във всички необходими места и във всички необходими моменти. Участникът следва да посочи и система за вътрешнофирмена координация между отделните експерти, която дава информация за наличие на адекватна и бърза комуникация, като под такава следва да се разбира комуникация, недопускаща неизпълнение или забавяне на конкретни задължения на експертите, посочени в изложението. Участникът следва да посочи и система за координация и с възложителя и останалите участници в процеса;   1. **Управление на риска** – Разглеждат се предложенията на участниците за управление на следните дефинирани от възложителя рискове, които могат да възникнат при изпълнението на договора:  * Риск от забавяне при предоставяне на изходна документация и данни, или част от тях, необходими за изпълнението на договора; * Риск, свързан с използваните от изпълнителя човешки и технически ресурси; * Риск от недостатъчна информация от някои от заинтересованите страни в рамките на проекта по време на изпълнение на дейностите на настоящата поръчка.   Предложението на участниците в процедурата за възлагане на обществената поръчка следва да съдържа, за всеки един от посочените рискове - обхват и степен на въздействие на риска върху изпълнението на обществената поръчка; мерки за недопускане/предотвратяване на риска; мерки за преодоляване на последиците при настъпване на риска. За всяка една от мерките участникът следва да опише нейното наименование, същност и обхват, конкретните дейности, които се предвиждат за изпълнението ѝ, конкретния експерт, ангажиран с прякото ѝ изпълнение, ако експертите по изпълнение на дейностите са повече от един, кой експерт коя от дейностите ще изпълнява, както и посочване на експерта, който ще контролира изпълнението на мярката. Мерките следва да бъдат съпроводени и от описание на очаквания ефект в сферата на недопускане /проявление на разглеждания риск.  **5.** **Качествени мерки – незадължителен елемент.** Участниците в тази незадължителна част от Обяснителната записка могат да направят описание на мерките за осигуряване на качество по време на изпълнение на договора и да ги класифицират като „качествени“ мерки по смисъла на методиката за оценка. Ако преценят да изложат качествени мерки всяка една от тях следва да бъде съпроводена от: наименование, същност и обхват на мярката; направлението от методиката за оценка, в което се предлага, описание на конкретните действия, които ще се извършат при нейното прилагане и изпълнение, описание на експертите, които са ангажирани с изпълнение на тези дейности; описание на отделните техни задължения, свързани с дейностите по конкретната мярка и посочване на това кой експерт кои от дейностите ще изпълнява; както и описание на очакваното въздействие и резултат на конкретната мярка към изпълнението на договора като цяло. Участникът може да включи изложение за „качествени мерки“ по посочените в методиката направления и в задължителните раздели на самата обяснителната записка, за която има минимално задължително съдържание, ако сметне, че тематично е подходящо качествената мярка да бъде изложена там. Това условие е въведено с цел да няма колизия между задължителната и незадължителната част на Обяснителната записка. Ето защо участниците могат да направят това и във всяка друга част от задължителната част на Обяснителната записка стига да преценят, че е подходящо предвиденото от тях предложение за качествена мярка да бъде изложено там. В този случай участникът следва също да спази настоящото изискване за съдържание и изрично да я обозначи като качествена мярка в изложението на съответното място, а комисията на възложителя ще извърши преценка на качествената мярка съобразно условията на възложителя, независимо дали се намира в задължителната или незадължителна част от Обяснителната записка.  Цялостното описание на обяснителната записка и подходът за изпълнение на поръчката следва да отговарят на настоящите технически спецификации, изискванията на възложителя, посочени в документацията, на действащото законодателство, и да е съобразено с предмета на поръчката. В изложението следва да няма наличие на вътрешни противоречия и/или несъвместимост с изискванията по настоящите технически спецификации.  ***Забележка:*** *За посочени в техническите спецификации конкретен стандарт, спецификация, техническа оценка, техническо одобрение, технически еталон, специфичен процес или метод на производство, конкретен модел, източник, специфичен процес, който характеризира продукта или услугата, търговска марка, патент, тип, конкретен произход или производство, да се чете „или еквивалент”.* |